ירוסלב יעקובוביץ'

ירוסלב יעקוּבּוֹביץ' (נולד ב-27 ביוני 1947) הוא סקסופוניסט, מוזיקאי מלחין ומעבד ישראלי-צ'כי. יעקובוביץ' נולד בצ'כוסלובקיה. החל לנגן בסקסופון בגיל 11. הוא עלה לישראל ב-1968, לאחר שערק מן הצבא הצ'כי, השתלב בסצנת הג'אז המקומית וזכה להכרה כנגן ליווי בהרכב המוזיקלי של יוסי בנאי. לאחר מכן שהה מספר שנים בארצות הברית, שם ניגן עם אומנים מפורסמים כמו פול סיימון, חמישיית הג'קסונים, בט מידלר, ריי צ'ארלס, ליונל המפטון ובאדי ריץ'. בסוף שנות ה-70 חזר לישראל והיה בין המוזיקאים המשפיעים ביותר על יצירת צליל הרוק הישראלי של התקופה כמעבד, מפיק, מלחין ונגן. הוא שיתף פעולה עם אמנים רבים, בהם שלמה ארצי, שלום חנוך, צביקה פיק, חוה אלברשטיין, יהודית רביץ ואריק איינשטיין. באלבומים מאותה תקופה (למשל "חמוש במשקפיים" של אריק איינשטיין, "גלוי ונעלם" של יהודית רביץ, ו"חצות" של שלמה ארצי) הוא קיבל קרדיט בשמו המעוברת "ירון יעקובוביץ'". בחלקם גם ניגן בסקסופון וסקסופון טנור (הקול הגבוה מבין הסקסופונים בלהקה). החל מאמצע שנות ה-80 הרחיב יעקובוביץ' את אופקיו המוזיקליים ויצר והפיק בכל תחומי המוזיקה הישראלית. ב-1981, יעקובוביץ' עיבד והפיק מוזיקלית כמעט במקביל ארבעה אלבומים: "קח אותי הביתה" של גלי עטרי, "רוק תל אביב" - אלבום הבכורה של מני בגר, "יצחק" - אלבום הסולו הראשון של יצחק קלפטר ו"חתונה לבנה" של שלום חנוך. ב-1982 היה שותף כמפיק מוזיקלי במרבית שירי האלבום "עכשיו" של צביקה פיק, וניגן בו בסקסופון בשירים: "מבעד לזגוגית המכונית", "מישהו אחר", ו"מוקדם בבוקר". עוד באותה שנה הפיק מוזיקלית, עיבד והלחין כמחצית משירי אלבומה של שרי "פסיעה אחת קדימה". בין עיבודיו באלבום בלטו: "אני והוא על ענן" ו"לילות לבד". כמו כן, הפיק מוזיקלית את האלבום היחיד של להקת "פרמיירה", וניגן בהקלטות בסקסופונים ובליריקון, וכן השתתף בהקלטות אלבומו של אריק איינשטיין "יושב על הגדר". ב-1983 הפיק מוזיקלית וניגן בסקסופון, חליל וליריקון באלבומה של ירדנה ארזי, מה נשמע. בין עיבודיו בלטו השירים: "הביתה" ו"חפץ חיים ברוח הגוברת". עוד באותה שנה לאלבום האוסף של צביקה פיק "אוסף פרטי" הלחין (יחד עם פיק) את "במחצית הדרך", וניגן בהקלטות אלבומו של אריק איינשטיין "שביר". בשנת 1984 עיבד והפיק מוזיקלית את אלבומה המצליח של ירדנה ארזי "אתה לי ארץ", בו בלטו לחניו ועיבודיו לשיר הנושא, "ההצגה הגדולה" ('באנו לכאן'), ו"יש ונדמה". כמו כן הלחין יעקובוביץ' שלושה משירי האלבום. עוד באותה שנה יצר את העיבודים למופע ולאלבום של להקת הכל עובר חביבי, "הכל לא עובר חביבי", בו בלטו השירים: "האורח" ("טנא ירוק") "סימן שעוד לא הגענו", ו"בלוז מדרגות הרבנות" ('אני ארקוד על מדרגות הרבנות'), עיבד והפיק מוזיקלית את אלבומה של חוה אלברשטיין "אבק של כוכבים", עיבד 2 שירים לאלבום הבכורה של שרון ליפשיץ: "מחשבות הקיץ" ו"גל נשבר", השתתף בנגינת סקסופונים באלבומה של נורית גלרון "נגיעה אחת רכה", ובאלבום הסולו השני של יצחק קלפטר "לבד", ניגן בסקסופון, חלילים וליריקון באלבומו של יהורם גאון "אמצע הדרך - בפרדס ליד השוקת", וניגן בליריקון באלבומה של יהודית רביץ "דרך המשי". בסוף 1984-תחילת 1985 השתתף בנגינת סקסופון בהקלטות אלבומו המצליח ביותר של שלום חנוך, מחכים למשיח. בשנת 1985 כתב את המוזיקה לסרטו של נדב לויתן, "בנות". ב-1986 השתתף בנגינת סקסופון בהקלטות אלבומו של אריק איינשטיין "אוהב להיות בבית". באותה שנה שיחק בסרט "כפפות" בבימויו של רפי אדר. ב-1987 השתתף בנגינת סקסופונים בהקלטות אלבומו של שם טוב לוי, שוחד ובהקלטות אלבומה השני של הראלה בר "קשה בלילה". ב-1988 השתתף בנגינת סקסופונים באלבומו של שלום חנוך "רק בן אדם". ב-1989 עיבד והפיק מוזיקלית את אלבומה של מרגלית צנעני "מנטה", בו בלטו שיר הנושא ו"עוד יהיה לי". באותה שנה עיבד והפיק מוזיקלית גם את אלבומה של חוה אלברשטיין "לונדון", בו בלט במיוחד שיר הנושא וכן את אלבומה של ענת עצמון "בחלום", בו בלט שיר הנושא, שהגיע למקום הרביעי בקדם אירוויזיון 1989. ב-1990 עיבד והפיק מוזיקלית את אלבומה של מרגלית צנעני "חומות חימר", בו בלטו שיר הנושא, ו"צל על פני העשב" ('השיר על אפריקה'). את רוב לחניו כתב למילים של רחל שפירא. ב-1991 השתתף בנגינת סקסופנים באלבומו של שלום חנוך "בגלגול הזה". ב-1993 הפיק מוזיקלית את אלבומו הרביעי של יצחק קלפטר "ברחובות ההם". ב-1995 הלחין ועיבד את שיר הנושא לאלבומה של צנעני ארץ אש וארץ ים. ב-1996 השתתף בנגינת סקסופונים וכתב את העיבודים לכלי נשיפה בהקלטות אלבומו של חנוך, ערב ערב. ב-1997 הפיק מוזיקלית את מרבית שירי האלבום חופשי, של צנעני, בו בלטו עיבודיו לשיר הנושא ול"קפה אלהמברה". ב-1998 הפיק מוזיקלית את אלבומה של להקת הכל עובר חביבי עם הסולנית שרונה נסטוביץ'. בשנת 2000 עזב יעקובוביץ' את הארץ ועבר לארצות הברית בעקבות בניו. בניו יורק הקים הרכב ג'אז פולק בשם Skylight, המשלב קטעים מקוריים ועיבודים לשירים ידועים מרחבי העולם והארץ. בשנת 2009 חזר להופיע בישראל והקליט את "ירוסלב מנגן שלום חנוך" - אלבום אינסטרומנטלי המורכב כולו משיריו הידועים של שלום חנוך איתו שיתף פעולה מתחילת שנות ה-80. הסקסופוניסט זוט מתוכנית הטלוויזיה "החבובות" נוצר בהשראת דמותו של יעקובוביץ. ירוסלב יעקובוביץ', במיזם "אישים" לתיעוד היצירה הישראלית ירוסלב יעקובוביץ', במסד הנתונים הקולנועיים IMDb (באנגלית) ירוסלב יעקובוביץ', באתר "אידיבי", מאגר הידע העברי לקולנוע ישראלי ועולמי ירוסלב יעקובוביץ', באתר ספר הקולנוע הישראלי ירוסלב יעקובוביץ', באתר שירונט ירוסלב יעקובוביץ', באתר MusicBrainz (באנגלית) ירוסלב יעקובוביץ', באתר Discogs (באנגלית) ירוסלב יעקובוביץ', באתר סטריאו ומונו ירוסלב יעקובוביץ', דף שער בספרייה הלאומית ירוסלב יעקובוביץ', באתר בנדקמפ ירוסלב יעקובוביץ', באתר MOOMA (בארכיון האינטרנט) יואב קוטנר, ה"התפוצצות" האמריקנית של הישראלי שערק מהצבא הצ'כי, מעריב, "השעות הקטנות", 7 ביוני 1979, המשך יעקב בר-און, החייל הצ'כי מתפכח בישראל מהחלום האמריקני, מעריב, 10 ביולי 1980 יוסי חרסונסקי, יעקובוביץ שב הביתה, מעריב, 25 בפברואר 1981 יוסי חרסונסקי, מירוסלב וירוסלב: פגישה מחודשת, מעריב, 30 במאי 1986 דפנה ארד‏, ירוסלב יארח את מרגול, באתר וואלה, 9 בנובמבר 2006 תמר סוקניק, ירוסלב יעקובוביץ' חוזר לסיבוב בארץ, באתר הארץ, 14 בנובמבר 2006 אור ברנע, יעקובוביץ' יפיק את שלומית אהרון, באתר ynet, 23 בינואר 2007 בן שלו, ירוסלב יעקובוביץ': שובו של ג'יי ג'יי, באתר הארץ, 17 במרץ 2009 זה הזמן להדליק את האורות, באתר ynet, 8 ביולי 2007